স্থানীয়রা জানান, গতকাল শুক্রবার বাঞ্ছারামপুর উপজেলার জয়কালীপুরে পঞ্জিকা অনুযায়ী পয়লা বৈশাখ উপলক্ষে আয়োজিত বৈশাখী মেলায় স্থানীয় এক মেয়েকে এক যুবক পেছন থেকে ধাক্কা দেয়।এ নিয়ে প্রথমে  তাদের মধ্যে কথা কাটাকাটি হয়। এরই জের ধরে আজ শনিবার নবীনগরের ধরাভাঙ্গা, মুক্তারামপুর, বাড়াইল ও বাঞ্ছারামপুর উপজেলার আগানগর, জয়কালীপুর ও জয়নগরের কয়েক হাজার লোক দেশীয় অস্ত্র নিয়ে মুখোমুখি সংঘর্ষে লিপ্ত হয়।এতে বাঞ্ছারামপুর থানার ওসি মো. আলাউদ্দিনসহ ৫০ জন আহত হয়। সংঘর্ষ থামাতে পুলিশ ৮ রাউন্ড শর্ট গানের গুলি নিক্ষেপ করে। ব্রাহ্মণবাড়িয়ার অতিরিক্ত পুলিশ সুপার মো. ফয়সাল মাহমুদ জানান, সংঘর্ষ থামাতে ঘটনাস্থলে বিপুল সংখ্যক পুলিশ মোতায়েন করা হয়েছে। তিনি আরো জানান, বর্তমানে পস্থিতি নিয়ন্ত্রণে রয়েছে।